EL Επίσημη Εφημερίδα της Ευρωπαϊκής Ένωσης C 308/17

Ανακοίνωση της γαλλικής κυβέρνησης σύμφωνα με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Γνώμη σχετικά με την αίτηση έκδοσης αποκλειστικής άδειας αναζήτησης κοιτασμάτων υγρών ή αέριων υδρογονανθράκων, αποκαλούμενης «Permis du Pays de Buch»)

(Κείμενο που παρουσιάζει ενδιαφέρον για τον ΕΟΧ)

(2008/C 308/07)

Με την αίτηση της 18ης Φεβρουαρίου 2008, όπως διορθώθηκε στις 31 Μαρτίου 2008, η εταιρεία Vermilion REP S.A.S., με έδρα στο BP 5 route de Pontenx, F-40161 Parentis-en-Born Cedex, ζήτησε πενταετή αποκλειστική άδεια αναζήτησης κοιτασμάτων υγρών ή αέριων υδρογονανθράκων, αποκαλούμενη «Permis du Pays de Buch», σε έκταση περίπου 178 τετραγωνικών χιλιομέτρων, η οποία καλύπτει μέρος των διοικητικών διαμερισμάτων Gironde και Landes.

Η εν λόγω έκταση οριοθετείται από τα τόξα των μεσημβρινών και των παραλλήλων που τέμνονται στα σημεία, των οποίων οι γεωγραφικές συντεταγμένες εμφαίνονται στον πίνακα που ακολουθεί σε γεωγραφικό μήκος και γεωγραφικό πλάτος, ενώ ως βάση λαμβάνεται ο μεσημβρινός που διέρχεται από το Παρίσι.

ΣΗΜΕΙΟ A = τομή του παραλλήλου 49,58 gr Β με την όχθη της ακτής του Ατλαντικού

Σημεία Γεωγραφικό μήκος Γεωγραφικό πλάτος B 3,90 gr Δ 49,58 gr Β C 3,90 gr Δ 49,57 gr Β D 3,88 gr Δ 49,57 gr Β E 3,88 gr Δ 49,60 gr Β F 3,80 gr Δ 49,60 gr Β G 3,80 gr Δ 49,40 gr Β

ΣΗΜΕΙΟ H = τομή του παραλλήλου 49,40 gr Β με την όχθη της ακτής του Ατλαντικού ΣΗΜΕΙΟ I = τομή του παραλλήλου 49,49 gr Β με την όχθη της ακτής του Ατλαντικού

Σημεία Γεωγραφικό μήκος Γεωγραφικό πλάτος J 3,97 gr Δ 49,49 gr Β K 3,97 gr Δ 49,48 gr Β L 3,94 gr Δ 49,48 gr Β M 3,94 gr Δ 49,47 gr Β N 3,89 gr Δ 49,47 gr Β O 3,89 gr Δ 49,46 gr Β P 3,83 gr Δ 49,46 gr Β Q 3,83 gr Δ 49,48 gr Β R 3,82 gr Δ 49,48 gr Β S 3,82 gr Δ 49,51 gr Β T 3,90 gr Δ 49,51 gr Β U 3,90 gr Δ 49,52 gr Β V 3,93 gr Δ 49,52 gr Β W 3,93 gr Δ 49,53 gr Β

ΣΗΜΕΙΟ X = τομή του παραλλήλου 49,53 gr Β με την όχθη της ακτής του Ατλαντικού ΣΗΜΕΙΑ H έως I και X έως A = όχθη της ακτής του Ατλαντικού

Υποβολή των αιτήσεων και κριτήρια για την εκχώρηση των δικαιωμάτων

Οι υποβάλλοντες την αρχική αίτηση και τις ανταγωνιστικές αιτήσεις πρέπει να αποδείξουν ότι πληρούν τις προϋποθέσεις για τη χορήγηση των δικαιωμάτων που ορίζονται στα άρθρα 4 και 5 του διατάγματος αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας γνωστοποίησης, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11 και καθορίστηκε με το διάταγμα αριθ. 2006-648 περί εξορυκτικών δικαιωμάτων και δικαιωμάτων υπόγειας αποθήκευσης. Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω διεύθυνση.

Οι αποφάσεις σχετικά με την αρχική αίτηση και τις ανταγωνιστικές αιτήσεις λαμβάνονται με τα κριτήρια εκχώρησης δικαιωμάτων εκμετάλλευσης που ορίζονται στο άρθρο 6 του εν λόγω διατάγματος και πρέπει να έχουν ληφθεί το αργότερο στις 29 Μαΐου 2010.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι αιτούμενοι καλούνται να ανατρέξουν στα άρθρα 79 και 79.1 του μεταλλευτικού κώδικα και στο διάταγμα αριθ. 2006-649 της 2ας Ιουνίου 2006 περί εξορυκτικών δραστηριοτήτων, εργασιών υπόγειας αποθήκευσης και επιτήρησης ορυχείων και υπογείων αποθηκών (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'écologie, de l'énergie, du développement durable et de l'aménagement du territoire (direction générale de l'énergie et climat, direction de l'énergie, Sous-direction de la Sécurité d'Approvisionnement et des Nouveaux Produits Energétiques, bureau exploration production des hydrocarbures), 41, boulevard Vincent Auriol, F-75703 Paris Cedex 13 [τηλ. (33) 153 94 14 81, φαξ (33) 153 94 14 40].

Οι κανονιστικές και νομοθετικές διατάξεις που αναφέρονται ανωτέρω διατίθενται στο δικτυακό τόπο:

http://www.legifrance.gouv.fr

(1) ΕΕ L 164 της 30.6.1994, σ. 3.